7ffb5882492d71d9f5d14cf0330b7019
hvordan er det typiske sagsforløb ved voldsoffersager?
groveogpartnere.dk
2021.31
sager om voldsoffererstatning starter med en politianmeldelse af forbrydelsen. en ansøgning om erstatning indleveres til politiet, som videresender anmeldelsen til erstatningsnævnet.

vi anbefaler, at du straks tager kontakt til os for at sikre en korrekt og tryg sagsbehandling.

normalt vil du blive tilbudt at få beskikket en bistandsadvokat, som skal hjælpe dig igennem forløbet under straffesagen mod voldsudøveren. en bistandsadvokat skal hjælpe dig igennem retssagen, herunder støtte dig i forbindelse med politiafhøring og vidneafhøring. endvidere skal en bistandsadvokat opgøre de – normalt kun foreløbige – erstatningskrav, som man som offer kan opgøre på tidspunktet for straffesagen.
9b8c9e2ddbcb8128ded07555680f065f
hvad kan jeg få i kompensation ved voldsoffersager?
groveogpartnere.dk
2021.31
kompensation for personskade i voldsoffersager udmåles efter reglerne i erstatningsansvarsloven. efter offererstatningsloven kan man med visse begrænsninger have krav på erstatning for skade på tøj mv. og mindre kontantbeløb, som blev ødelagt eller stjålet ved forbrydelsen.

efter erstatningsansvarsloven kan du opnå erstatning for en række forskellige poster. de vigtigste poster er:

godtgørelse for svie og smerte
erstatning for tabt arbejdsfortjeneste
erstatning for behandlingsudgifter og andet tab
godtgørelse for varigt mén
erhvervsevnetabserstatning
erstatning for varige behandlingsudgifter
762079a957836abf3f2edda5dfe46ca3
er der nogle anbefalinger ved voldsoffersager?
groveogpartnere.dk
2021.31
udover vores generelle anbefalinger i erstatningssager, bør du i sager om voldsoffererstatning:

anmelde forbrydelsen til politiet hurtigst muligt (om muligt indenfor 24 timer)
indgive din ansøgning om erstatning indenfor 2 år fra forbrydelsen (forældelse)
kontakte din erstatningsadvokat tidligt i forløbet, så du får den rette rådgivning
herudover er det vigtigt, som i andre erstatningssager, at du sikrer dokumentation for både gener og eventuelle udgifter i forbindelse med skaden og behandlingen heraf. hvis der er noget, du er i tvivl om, er du altid velkommen til at kontakte os.